Държавен вестник, бр. 24, 2012 г., стр. 37

БРОЙ  24	
Д Ъ Р Ж А В Е Н  В Е С Т Н И К 	
СТР.  37  
необходимост работи през почивните и праз­
ничните дни, като при овладяване на аварийни 
ситуации и отстраняване на последиците от тях 
се налага да работи на трисменен режим. Като 
оператор на машини и съоръжения управлява и 
контролира производствения процес и работата на 
съоръженията на 8- или 12-часов сменен режим.
При изпълнение на трудовите дейности тех­
никът носи отговорност за: качеството на своята 
работа и работата на членовете от екипа, който 
ръководи; предметите и средствата на труда; 
опазването на фирмена тайна и поверителна ин­
формация; безопасността – своята и на другите; 
опазването на околната среда.
Ако техник-технологът ръководи екип, от 
него се изисква да притежава следните професи­
онално-личностни качества: дисциплинираност, 
търпение, упоритост, отговорност, самоконтрол, 
коректност и лоялност, логическо мислене и 
комбинативност, технически усет и способности, 
съобразителност и гъвкавост, готовност за кари­
ерно развитие и повишаване на професионалната 
квалификация, умения за пренагласа, способност 
за откриване и разпознаване на специфични 
сигнали в трудовата дейност, концентрация на 
вниманието и наблюдателност, умения за уп­
ражняване на контрол и оценяване дейността на 
други хора, за вземане на решения, за планиране 
и организиране на дейността.
Техник-технологът по експлоатация и под­
държане на хладилна и климатична техника 
в хранително-вкусовата промишленост работи 
със: суровини и материали (хранителни про­
дукти от животински и растителен произход, 
конструкционни, топло- и хидроизолационни, 
антикорозионни, уплътняващи, смазващи и 
миещи вещества); работни вещества (хладилни 
агенти, студоносители); с техническа докумен­
тация (специализирана, справочна и каталожна 
литература, конструктивна документация, ком­
пютър, професионален софтуер, професионална 
библиотека); основни и специализирани ин­
струменти, стендове, машини, приспособления, 
измервателна апаратура и съоръжения; лични 
предпазни средства и работно облекло.
За упражняващия професията „Техник-техно­
лог по експлоатация и поддържане на хладилна 
и климатична техника в хранително-вкусовата 
промишленост“ с придобита трета степен на про­
фесионална квалификация се изискват следните 
свидетелства за правоспособност:
Документ за правоспособност – категории 
I÷IV, съобразно приложението на Регламент (ЕО) 
№ 842/2006 на Европейския парламент и Съвета, 
необходим при дейности по проверка на течове, 
извличане, монтаж, поддръжка и експлоатация 
на хладилни и климатични инсталации, съдър­
жащи флуорирани хладилни агенти/Регламент 
(ЕО) 1516/2007 на Европейския парламент и на 
Съвета от 2 април 2008 г. за проверка на течове 
на стационарно оборудване за хладилни и кли­
матични системи, както и за топлинни помпи, 
съдържащи някои флуорирани парникови газове; 
Регламент (ЕО) 303/2008 на Европейския парла­
мент и на Съвета от 19.12.2007 г. за минимални 
изисквания на условията за взаимно признаване 
на сертифицирането на компании и персонал 
по отношение на стационарно оборудване за 
хладилни и климатични системи, както и за 
топлинни помпи, съдържащи някои флуорирани 
парникови газове, Регламент (ЕО) 307/2008 на 
Европейския парламент и на Съвета от 2 април 
2008 г. за минимални изисквания за програми на 
обучение и на условията за взаимно признаване 
на атестати за обучение на служители по отно­
шение на климатичните инсталации на някои 
моторни превозни средства, съдържащи някои 
флуорирани парникови газове.
Свидетелство за правоспособност по зава­
ряване:
· заварчик на ъглови шевове Е2 и Е3 и за­
варчик на листов материал – G2;
· газо-кислородно заваряване на медни тръби 
с твърд припой, определени във:
Наредба № 7 от 11 октомври 2002 г. за ус­
ловията и реда за придобиване и признаване 
на правоспособност по заваряване, издадена от 
министъра на образованието и науката (ДВ, бр. 
100 от 2002 г.).
Постановление № 164 на Министерски съвет 
от 2008 г. за приемане на Наредба за устрой­
ството, безопасната експлоатация и техническия 
надзор на съоръжения под налягане (ДВ, бр. 64 
от 2008 г.).
2.2. Възможности за продължаване на про­
фесионалното обучение
Лице, придобило трета степен на професионал­
на квалификация по професията „Техник-технолог 
по експлоатация и поддържане на хладилна и 
климатична техника в хранително-вкусовата 
промишленост“, може да повишава своята ква­
лификация чрез участие в курсове, семинари, 
специализирани обучения и др.
2.3. Възможности за професионална реали­
зация съгласно Националната класификация на 
професиите и длъжностите (НКПД – 2011), утвър­
дена със Заповед № РД-01-931 от 27.12.2010 г. на 
министъра на труда и социалната политика, изм. 
и доп. със Заповед № РД-01-204 от 28.02.2011 г., 
№ РД-01-426 от 30.05.2011 г., № РД-01-529 от 
30.06.2011 г., № РД-01-533 от 30.06.2011 г. и № РД-
01-952 от 29.12.2011 г.
Придобилият трета степен на квалификация 
по професията „Техник-технолог по експлоатация 
и поддържане на хладилна и климатична техника 
в хранително-вкусовата промишленост“ може да 
постъпи на работа на следните длъжности от 
НКПД – 2011, включени в единична група 3115 
Машинни техници: 3115-3016 Техник-механик, 
отоплителни, хладилни и вентилационни инста­
лации, 3115-3039 Техник-механик, климатична, 
вентилационна и хладилна техника, 8160-2010 
Машинен оператор в хранително-вкусовата 
промишленост, както и на други длъжности, 
допълнени при актуализиране на НКПД.
3. Цели на обучението
3.1. Цели на обучението по общата задължи­
телна професионална подготовка – единна за 
всички професионални направления
След завършване на обучението по професията 
обучаваният трябва да: